Document ID: 32005D0127

KOMISSION PÄÄTÖS,
tehty 11 päivänä helmikuuta 2005,
Euroopan maatalouden ohjaus- ja tukirahaston (EMOTR) tukiosastosta rahoitettuja varainhoitovuoden 2001 menoja koskevien eräiden Belgian, Espanjan ja Kreikan maksajavirastojen tilien tarkastamisesta ja hyväksymisestä
(tiedoksiannettu numerolla K(2005) 295)
(Ainoastaan espanjan-, hollannin-, kreikan- ja ranskankieliset tekstit ovat todistusvoimaiset)
(2005/127/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisen maatalouspolitiikan rahoituksesta 17 päivänä toukokuuta 1999 annetun neuvoston asetuksen (EY) N:o 1258/1999 (1) ja erityisesti sen 7 artiklan 3 kohdan,
on kuullut rahastokomiteaa,
sekä katsoo seuraavaa:
(1)
Euroopan maatalouden ohjaus- ja tukirahaston (EMOTR) tukiosastosta varainhoitovuonna 2001 rahoitettuja jäsenvaltioiden menoja koskevien tilien tarkastamisesta ja hyväksymisestä 12 päivänä kesäkuuta 2002 tehdyllä päätöksellä 2002/461/EY (2) komissio tarkasti ja hyväksyi kaikkien maksajavirastojen tilit, lukuun ottamatta Belgian Betaalorgaan van de Vlaamse Gemeenschap -maksajaviraston, Espanjan FEGA- ja País Vasco -maksajavirastojen sekä Kreikan maksajavirastojen tilejä.
(2)
Koska Belgia, Espanja ja Kreikka ovat toimittaneet uusia tietoja ja koska on tehty lisätarkastuksia, komissio voi nyt tehdä päätöksen asianomaisten maksajavirastojen ehdotettujen tilien todenperäisyydestä, täydellisyydestä ja tarkkuudesta.
(3)
Asianomaisten Belgian, Espanjan ja Kreikan maksajavirastojen tilien tarkastamisen ja hyväksymisen yhteydessä komission on otettava huomioon määrät, jotka on jo maksettu Belgialle ja jotka on jo pidätetty Espanjalta ja Kreikalta päätöksen 2002/461/EY perusteella. Tällä päätöksellä ei siis ole talousarviovaikutuksia.
(4)
Asetuksen (EY) N:o 1258/1999 7 artiklan 3 kohdan sekä neuvoston asetuksen (ETY) N:o 729/70 soveltamista koskevista yksityiskohtaisista säännöistä EMOTR:n tukiosaston tilien tarkastamisen ja hyväksymisen osalta 7 päivänä heinäkuuta 1995 annetun komission asetuksen (EY) N:o 1663/95 (3) 7 artiklan 1 kohdan mukaisesti tämä kirjanpitotietojen perusteella tehty päätös ei rajoita komission mahdollisuutta tehdä myöhemmin päätöksiä, joilla jätetään yhteisörahoituksen ulkopuolelle menot, joita ei ole toteutettu yhteisön sääntöjen mukaisesti,
ON TEHNYT TÄMÄN PÄÄTÖKSEN:
1 artikla
Tällä päätöksellä tarkastetaan ja hyväksytään Belgian Betaalorgaan van de Vlaamse Gemeenschap -maksajaviraston, Espanjan FEGA- ja País Vasco -maksajavirastojen sekä Kreikan GEDIDAGEP/OPEKEPE -maksajavirastojen tilit EMOTR:n tukiosastosta rahoitettujen varainhoitovuoden 2001 menojen osalta.
Asianomaisilta jäsenvaltioilta tämän päätöksen nojalla perittävät tai niille maksettavat määrät vahvistetaan liitteessä.
2 artikla
Tämä päätös on osoitettu Belgian kuningaskunnalle, Espanjan kuningaskunnalle ja Helleenien tasavallalle.
Tehty Brysselissä 11 päivänä helmikuuta 2005.

Labels: 2
18
15
4